From: <Saved by Windows Internet Explorer 8>
Date: Tue, 3 Aug 2010 08:46:19 +0300

Ministerul Agriculturii si Dezvoltarii Rurale

Ordinul 109 din 12 mai 2010 (Ordinul 109/2010)

privind modificarea si completarea Ordinului ministrului agriculturii, padurilor si dezvoltarii rurale nr. 1.366/2005 pentru aprobarea Regulilor si normelor tehnice privind producerea in vederea comercializarii, controlul si certificarea calitatii si/sau comercializarea semintelor de legume

Publicat in Monitorul Oficial 323 din 17 mai 2010 (M. Of. 323/2010)

Vazand Referatul de aprobare nr. 80.013 din data de 11 mai 2010 al Directiei generale politici agricole,

in baza prevederilor art. 12 din Legea nr. 266/2002 privind producerea, prelucrarea, controlul si certificarea calitatii, comercializarea semintelor si a materialului saditor, precum si inregistrarea soiurilor de plante, ale Directivei 2009/74/CE a Comisiei din 26 iunie 2009 de modificare a directivelor 66/401/CEE, 66/402/CEE, 2002/55/CE si 2002/57/CE ale Consiliului in ce priveste denumirile botanice ale plantelor, denumirile stiintifice ale altor organisme, precum si a anumitor anexe la directivele 66/401/CEE, 66/402/CE si 2002/57/CE ca urmare a progreselor stiintifice si tehnice,

in temeiul prevederilor art. 7 alin. (5) din Hotararea Guvernului nr. 25/2010 privind organizarea si functionarea Ministerului Agriculturii si Dezvoltarii Rurale,

ministrul agriculturii si dezvoltarii rurale emite urmatorul ordin:

Art. I. - Ordinul ministrului agriculturii, padurilor si dezvoltarii rurale nr. 1.366/2005 pentru aprobarea Regulilor si normelor tehnice privind producerea in vederea comercializarii, controlul si certificarea calitatii si/sau comercializarea semintelor de legume, publicat in Monitorul Oficial al Romaniei, Partea I, nr. 122 bis din 8 februarie 2006, cu modificarile ulterioare, se modifica si se completeaza asa cum urmeaza:

1. La anexa nr. 2 punctul 3, dupa litera (b) se introduce o noua litera, litera (c), cu urmatorul cuprins:

"(c) Alte standarde sau conditii aplicabile in cazul in care se face trimitere la acestea in tabelul de la litera (a):

In cazul soiurilor de Zea mays (porumb dulce - tipuri superdulci), capacitatea germinativa minima ceruta este redusa la 80%. Eticheta oficiala sau, dupa caz, eticheta furnizorului include mentiunea «Capacitatea germinativa minima 80%»."

2. La anexa nr. 3 punctul 1, literele (a) si (b) se modifica si vor avea urmatorul cuprins:

"(a) seminte de Phaseolus coccineus, Phaseolus vulgaris, Pisum sativum si Vicia faba - 30 de tone;

(b) semintele cu marimea de cel putin cat a unui bob de grau, altele decat de Phaseolus coccineus, Phaseolus vulgaris, Pisum sativum si Vicia faba - 20 de tone."

Art. II. - Prezentul ordin se publica in Monitorul Oficial al Romaniei, Partea I, si intra in vigoare la 30 iunie 2010.

Ministrul agriculturii si dezvoltarii rurale,
Mihail Dumitru

Bucuresti, 12 mai 2010.

Nr. 109.